CELEX: 32007D0507
Language: lt
Date: 1184544000000
Title: 2007/507/EB: 2007 m. liepos 16 d. Komisijos sprendimas, iš dalies keičiantis Sprendimą 2006/140/EB dėl Bendrijos 2007 m. finansinės paramos USE atsparių ožkų PrP genų tyrimui atlikti Kipre (pranešta dokumentu Nr. C(2007) 3369)

18.7.2007   
            
            
               LT
            
            
               Europos Sąjungos oficialusis leidinys
            
            
               L 186/46
            
         
      KOMISIJOS SPRENDIMAS
   
   2007 m. liepos 16 d.
   iš dalies keičiantis Sprendimą 2006/140/EB dėl Bendrijos 2007 m. finansinės paramos USE atsparių ožkų PrP genų tyrimui atlikti Kipre
   (pranešta dokumentu Nr. C(2007) 3369)
   (Tekstas autentiškas tik graikų kalba)
   (2007/507/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 20 straipsnį,
   kadangi:
   
               (1)
            
            
               Siekiant užtikrinti gyvūnų sveikatą ir vartotojų apsaugą, labai svarbu likviduoti smulkiųjų atrajotojų užkrečiamąsias spongiformines encefalopatijas (USE), įskaitant galvijų spongiforminę encefalopatiją (GSE), kuri gali sukelti žmonėms mirtiną Kroicfeldo-Jakobo ligos atmainą.
            
         
               (2)
            
            
               Kad gautų finansinę Bendrijos paramą, 2005 m. Kipras pateikė USE atsparių ožkų genotipų dvejų metų tyrimą. Tyrimo tikslai yra toliau tirti šios valstybės narės ožkų PrP geną, siekiant patvirtinti ankstesnių preliminarių tyrimų, kurių metu nustatyta, jog tam tikri PrP polimorfizmai yra atsparūs USE, rezultatus ir įvertinti duomenis, kad būtų galima nustatyti, kiek ožkos turi USE atsparių PrP genų. Labai daug Kipro ožkų yra USE nešiotojos, todėl ši valstybė narė yra tinkama tokiam bandomajam projektui atlikti. Tyrimas pradėtas 2006 m. sausio 1 d.
            
         
               (3)
            
            
               2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (2) 3 straipsnio 2 dalies a punkte nustatyta, kad gyvūnų ligų likvidavimo ir kontrolės programos (veterinarijos priemonės) turi būti finansuojamos iš Europos žemės ūkio garantijų fondo. Finansinės kontrolės tikslais turi būti taikomi minėto reglamento 9, 36 ir 37 straipsniai.
            
         
               (4)
            
            
               2006 m. vasario 15 d. Komisijos sprendimu 2006/140/EB dėl Bendrijos 2006 m. specialiosios finansinės paramos Kipro pasiūlytam USE atsparių ožkų PrP genų tyrimui atlikti (3) suteikta Bendrijos finansinė parama USE atsparių ožkų PrP genų tyrimui atlikti minėtoje valstybėje narėje 2006 m.
            
         
               (5)
            
            
               Dėl biudžeto sprendimas dėl Bendrijos paramos priimamas kasmet. Tikslinga skirti Bendrijos finansinę paramą minėtiems tyrimams atlikti 2007 m. Todėl Sprendimą 2006/140/EB reikėtų iš dalies pakeisti, kad jį būtų galima taikyti ir 2007 m.
            
         
               (6)
            
            
               Sprendimo 2006/140/EB priede nurodyta Bendrijos finansinė parama ir techninės bei finansinės atskaitomybės priemonės. Šis priedas turėtų būti pakeistas atsižvelgiant į finansinę paramą 2007 m. ir atskaitomybę už šiuos metus.
            
         
               (7)
            
            
               Visos išlaidos, kurias Bendrijos prašoma iš dalies finansuoti, dėl administracinio veiksmingumo turi būti nurodytos eurais. Remiantis 2005 m. birželio 21 d. Tarybos reglamentu (EB) Nr. 1290/2005 dėl bendrosios žemės ūkio politikos finansavimo, kita valiuta nei euras nurodytų išlaidų keitimo kursas turi būti Europos centrinio banko paskutinis nustatytas kursas iki to mėnesio, kurį Kipras pateikė prašymą, pirmos dienos.
            
         
               (8)
            
            
               Todėl Sprendimą 2006/140/EB reikėtų atitinkamai iš dalies pakeisti.
            
         
               (9)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2006/140/EB iš dalies keičiamas taip:
   
               1)
            
            
               1 straipsnis pakeičiamas taip:
               „1 straipsnis
               1.   Kipro pateikta USE atsparių ožkų PrP genų tyrimo programa tvirtinama dvidešimt keturių mėnesių laikotarpiui nuo 2006 m. sausio 1 d.
               2.   1 dalyje nurodytai programai skirta finansine Bendrijos parama Kipro išlaidos (be PVM) atliekant laboratorinius tyrimus 2006 m. pagal priedo 1 skyrių ir 2007 m. pagal priedo 3 skyrių dengiamos iki 100 %. Bendra paramos suma 2006 m. negali būti didesnė kaip 47 500 EUR, o 2007 m. – daugiau kaip 103 000 EUR.“;
            
         
               2)
            
            
               2 straipsnis iš dalies keičiamas taip:
               
                           a)
                        
                        
                           b ir c punktai pakeičiami taip:
                           
                                       „b)
                                    
                                    
                                       ne vėliau kaip per du mėnesius nuo ataskaitinio laikotarpio pabaigos pateikti tarpinį metinį kiekvienų metų pirmųjų aštuonių mėnesių tyrimo finansinį ir techninį vertinimą. 2006 m. ataskaita rengiama pagal priedo 2 skyriuje pateiktą pavyzdį, o 2007 m. ataskaita – pagal 4 skyriuje pateiktą pavyzdį; kartu pateikiami patirtas išlaidas patvirtinantys dokumentai.
                                    
                                 
                                       c)
                                    
                                    
                                       galutinę metinę 2006 m. ataskaitą apie bendrą tyrimo eigą ir jo rezultatus per visą Bendrijos teiktos finansinės paramos laikotarpį pateikti ne vėliau kaip 2007 m. kovo 31 d., o tokią 2007 m. ataskaitą – ne vėliau kaip 2008 m. kovo 31 d. Ataskaitoje pateikiamas techninis ir finansinis 2006 ir 2007 m. vertinimas, 2006 m. – pagal priedo 2 skyriuje pateiktą pavyzdį, o 2007 m. – pagal 4 skyriuje pateiktą pavyzdį; kartu pateikiami patirtas išlaidas patvirtinantys dokumentai.“;
                                    
                                 
                     
                           b)
                        
                        
                           2 dalis keičiama taip:
                           „2.   Jeigu nesilaikoma 1 dalies c punkte nurodyto termino, finansinė parama po tyrimo metų einančių metų gegužės 1 d. sumažinama 25 %, birželio 1 d. – 50 %, liepos 1 d. – 75 % ir rugsėjo 1 d. – 100 %.“;
                        
                     
         
               3)
            
            
               3 straipsnis pakeičiamas taip:
               „3 straipsnis
               Į Kipro pateiktas išlaidas, kurias Bendrijos prašoma iš dalies finansuoti ir kurios yra nurodytos eurais, neįtraukiamas pridėtinės vertės mokestis ir kiti mokesčiai.
               Išlaidų valiutos keitimo kursas yra naujausias iki pirmosios mėnesio, per kurį Kipras pateikė paraiškas, dienos Europos Centrinio Banko nustatytas valiutos keitimo kursas.“;
            
         
               4)
            
            
               priedas iš dalies keičiamas pagal šio sprendimo priedą.
            
         2 straipsnis
   Šis sprendimas taikomas nuo 2007 m. sausio 1 d.
   3 straipsnis
   Šis sprendimas skirtas Kipro Respublikai.
   
      Priimta Briuselyje, 2007 m. liepos 16 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 224, 1990 8 18, p. 19. Sprendimas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      (2)  OL L 209, 2005 8 11, p. 1. Reglamentas su paskutiniais pakeitimais, padarytais Reglamentu (EB) Nr. 378/2007 (OL L 95, 2007 4 5, p. 1).
   
      (3)  OL L 54, 2006 2 24, p. 44.
   
      PRIEDAS
      Prie Sprendimo 2006/140/EB priedo pridedami tokie 3 ir 4 skyriai:
      
         „3   SKYRIUS
         Bendrijos finansinė parama
         
                     Išlaidos
                  
                  
                     Vienetų skaičius
                  
                  
                     Išlaidos vienetui
                     (eurais)
                  
                  
                     Visos išlaidos
                     (eurais)
                  
                  
                     Bendrijos parama
                  
               
                     PrP genotipo nustatymas
                     SNP(VNP) analizė/nustatymas pagal DNR seką
                  
                  
                     11 000 analizių
                  
                  
                     8 EUR
                  
                  
                     88 000 EUR
                  
                  
                     Ne daugiau kaip 88 000 analizių išlaidos, ne daugiau kaip 8 EUR vienai analizei
                  
               
                     Greitasis tyrimas, tyrimo rinkiniai ir reikmenys
                  
                  
                     1 500 tyrimų
                  
                  
                     10 EUR
                  
                  
                     15 000 EUR
                  
                  
                     Ne daugiau kaip 1 500 tyrimų išlaidos, ne daugiau kaip 10 EUR vienam tyrimui
                  
               
                      
                  
                  
                     Iš viso
                  
                  
                     Ne daugiau kaip 103 000 EUR
                  
               4   SKYRIUS
         Techninė ir finansinė atskaitomybė
         A dalis:   Techninė ataskaita
         Ataskaitinis laikotarpis nuo … iki …
         PrP genotipo nustatymas pagal SNP(VNP) analizę/DNR seką
         
            
         
                      
                  
                  
                     Mėginių, kurių 146 kodone yra amino rūgštis, skaičius:
                  
               
                     Asparto rūgštis
                  
                  
                     Serinas
                  
                  
                     …
                  
                  
                     Kita
                  
               
                     Veislės tyrimas: Damascus
                     
                  
                  
                      
                  
                  
                      
                  
                  
                      
                  
                  
                      
                  
               
                     Veislės tyrimas: Zaaneno
                  
                  
                      
                  
                  
                      
                  
                  
                      
                  
                  
                      
                  
               
                     Veislės tyrimas: Macheras Local
                     
                  
                  
                      
                  
                  
                      
                  
                  
                      
                  
                  
                      
                  
               
                     Veislės tyrimas: vietos
                  
                  
                      
                  
                  
                      
                  
                  
                      
                  
                  
                      
                  
               
                     Veislės tyrimas: French Alpine
                     
                  
                  
                      
                  
                  
                      
                  
                  
                      
                  
                  
                      
                  
               
                     Skrepi liga neužsikrėtusių bandų skaičius (branduolių vienetų)
                  
                  
                      
                  
                  
                      
                  
                  
                      
                  
                  
                      
                  
               
                     Histologiškai tiriamos USE ir įtarimai, greitasis tyrimas
                  
                  
                      
                  
                  
                      
                  
                  
                      
                  
                  
                      
                  
               
            
         B dalis:   Dėl kontrolės patirtų išlaidų ataskaita (1)
         
         Ataskaitinis laikotarpis nuo … iki …
         Komisijos sprendimo, kuriuo nustatoma finansinė parama, numeris: …
         
            
         
                     Išlaidų pareikalavusi veikla
                  
                  
                     Vienetų skaičius
                  
                  
                     Ataskaitiniu laikotarpiu patirtos išlaidos
                     (nacionaline valiuta)
                  
               
                     PrP genotipo nustatymas pagal SPP(VNP) analizę/DNR seką. Tyrimų skaičius:
                  
                  
                      
                  
                  
                      
                  
               
                     Greitasis tyrimas. Tyrimų skaičius
                  
                  
                      
                  
                  
                      
                  
               
      
         (1)  Pateikiant 2 straipsnio c dalyje nurodytą galutinę ataskaitą, su patvirtinamųjų dokumentų kopijomis prie kiekvieno punkto nurodomos visos išlaidos.“